**Катедра за романистику**

**Обавештење о предмету Стручна пракса (MАС) 2024/2025.**

Циљ предмета Стручна пракса је наставак оспособљавања студената за практичан рад у културним, образовним и привредним организацијама и установама јавног информисања, као и у институцијама државне управе и локалне самоуправе у којима пословање подразумева послове из области филологије: превођење са француског на српски и са српског на француски језик, лектура рукописа, коректура рукописа, пословна кореспонденција на француском језику и слично. Стручна пракса омогућава студентима да посматрају и примењују различита знања у функционисању установа на свим њеним нивоима.

Студенти су у обавези:

1. да проведу 90 радних сати у одабраној установи, у оквиру којих 10 радних сати састављају *Дневник стручне праксе*;
2. да обављају различите административне, организационе и кореспондентске послове, у складу са захтевима посла установе, а у договору са ментором Стручне праксе при датој установи;
3. да учествују у реализацији различитих активности и пројеката у договору са ментором Стручне праксе при датој установи;
4. да попуне *Дневник стручне праксе* и благовремено преда руководиоцу Стручне праксе на Катедри за романистику;
5. да благовремено предају руководиоцу Стручне праксе на Катедри за романистику *Потврду о обављеној стручној пракси*, потписану од стране ментора и оверену.

За сва питања можете се обратити руководиоцу Стручне праксе на Катедри за романистику.

 Др Марија Панић, доцент

 Руководилац Стручне праксе

 Катедра за романистику, ФИЛУМ

 marija.panic@filum.kg.ac.rs